CELEX: C2005/330/02
Language: da
Date: 2005-12-24 00:00:00
Title: Domstolens dom (Tredje Afdeling) af  27. oktober 2005  i sag C-158/03, Kommissionen for De Europæiske Fællesskaber mod Kongeriget Spanien (Etableringsfrihed — fri udveksling af tjenesteydelser — udbud afholdt af det nationale institut for sundhedsanliggender — sundhedstjenester i forbindelse med åndedrætsterapi i hjemmet — adgangsbetingelse — vurderingskriterier — princippet om forbud mod forskelsbehandling)

24.12.2005   
            
            
               DA
            
            
               Den Europæiske Unions Tidende
            
            
               C 330/1
            
         
      DOMSTOLENS DOM
   
   (Tredje Afdeling)
   af 27. oktober 2005
   i sag C-158/03, Kommissionen for De Europæiske Fællesskaber mod Kongeriget Spanien (1)
   
   (Etableringsfrihed - fri udveksling af tjenesteydelser - udbud afholdt af det nationale institut for sundhedsanliggender - sundhedstjenester i forbindelse med åndedrætsterapi i hjemmet - adgangsbetingelse - vurderingskriterier - princippet om forbud mod forskelsbehandling)
   (2005/C 330/02)
   Processprog: spansk
   I sag C-158/03, angående et traktatbrudssøgsmål i henhold til artikel 226 EF, anlagt den 7. april 2003, Kommissionen for De Europæiske Fællesskaber (befuldmægtigede: G. Valero Jordana og K. Wiedner) mod Kongeriget Spanien (befuldmægtiget: S. Ortiz Vaamonde), har Domstolen (Tredje Afdeling), sammensat af afdelingsformanden, A. Rosas (refererende dommer), og dommerne J. Malenovský, J.-P. Puissochet, S. von Bahr og U. Lõhmus; generaladvokat: C. Stix-Hackl, justitssekretær: ekspeditionssekretær M. Ferreira, den 27. oktober 2005 afsagt dom, hvis konklusion lyder således:
   
               1)
            
            
               Ved i udbudsmaterialet for en offentlig kontrakt om udførelse af sundhedsmæssige tjenesteydelser vedrørende åndedrætsterapi i hjemmet og andre metoder til understøttet respiration dels at fastsætte en adgangsbetingelse, hvorefter den bydende virksomhed på tidspunktet for afgivelsen af buddet skal råde over offentligt tilgængelige forretningslokaler i den provins eller i givet fald i den provinshovedstad, hvor tjenesteydelsen skal udføres, dels at fastsætte vurderingskriterier for buddene, der gennem tildeling af yderligere point præmierer tilstedeværelsen på tidspunktet for afgivelsen af buddet af anlæg til produktion, forarbejdning og påfyldning af ilt, der ligger i Spanien eller i givet fald inden for en radius af 1 000 kilometer fra den omhandlede provins, eller offentligt tilgængelige forretningslokaler i bestemte byer i denne provins, og som i tilfælde af lighed mellem flere bud favoriserer den virksomhed, der tidligere har udført den omhandlede tjenesteydelse, har Kongeriget Spanien tilsidesat sine forpligtelser i henhold til artikel 49 EF.
            
         
               2)
            
            
               I øvrigt frifindes Kongeriget Spanien.
            
         
               3)
            
            
               Kongeriget Spanien tilpligtes at betale sagens omkostninger.
            
         
      (1)  EUT C 135 af 7.6.2003.